CELEX: 62010TN0069
Language: el
Date: 2010-02-18 00:00:00
Title: Υπόθεση T-69/10: Προσφυγή της 18ης Φεβρουαρίου 2010 — IRO κατά Ευρωπαϊκής Επιτροπής

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/61
            
         Προσφυγή της 18ης Φεβρουαρίου 2010 — IRO κατά Ευρωπαϊκής Επιτροπής
   (Υπόθεση T-69/10)
   2010/C 100/90
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Industrie Riunite Odolesi SpA (IRO) (Via Brescia, Ιταλία) (εκπρόσωποι: A. Giardina, avvocato, P. Tomassi, avvocato)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση·
            
         
               —
            
            
               επικουρικώς, να ακυρώσει ή να μειώσει το επιβληθέν με την προσβαλλόμενη απόφαση πρόστιμο·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Ισχυρισμοί και κύρια επιχειρήματα
   
   Οι ισχυρισμοί και τα κύρια επιχειρήματα είναι παρεμφερείς με εκείνους που προβλήθηκαν στην υπόθεση T-55/10, SP κατά Επιτροπής.
   Ειδικότερα, η προσφεύγουσα προβάλλει:
   
               —
            
            
               παράβαση νόμου και υπέρβαση εξουσίας, διότι η Επιτροπή εξέδωσε την απόφαση με την οποία τιμώρησε την προσφεύγουσα για συμμετοχή σε φερόμενο καρτέλ τιμών, χωρίς να εξετάσει το σύνολο των δικαιολογητικών εγγράφων, λόγω της απουσίας συνημμένων στους τιμοκαταλόγους·
            
         
               —
            
            
               παράβαση των διαδικαστικών κανόνων του κανονισμού 1/2003, καθόσον η Επιτροπή, κατόπιν της ακυρώσεως από το Πρωτοδικείο της αποφάσεως της 17ης Δεκεμβρίου 2002, C(2002) 5087 τελικό, εξέδωσε την απόφαση χωρίς διενέργεια οποιασδήποτε διαδικαστικής πράξεως εκτός της αποστολής στους αποδέκτες της κοινοποιήσεως των προστίμων και/ή της διεξαγωγής ακροάσεως των μερών, χωρίς τη συμμετοχή των εθνικών αρχών, οπότε η συνολική διαδικασία της Επιτροπής είναι ελλιπής, ανακόλουθη και μη νόμιμη και προσβολή του δικαιώματος άμυνας των επιχειρήσεων στις οποίες επιβλήθηκαν κυρώσεις·
            
         
               —
            
            
               έλλειψη αποδεικτικών στοιχείων και αιτιολογίας, καθόσον η Επιτροπή δεν εκτίμησε ορθώς τα υποβληθέντα κατά την εξεταστική διαδικασία στοιχεία σχετικά με τις διαστάσεις της οικείας αγοράς και τις συνέπειες της φερόμενης συμπράξεως.
            
         Επικουρικώς, η προσφεύγουσα ζητεί την ακύρωση ή τη μείωση του επιβληθέντος με την προσβαλλόμενη απόφαση προστίμου.